stanford-oval/wikipedia huggingface dataset:
Hayden Poulter
Tausta

Poulter syntyi brittiläiselle pariskunnalle, joka oli asettunut Uuteen-Seelantiin. Hän varttui Aucklandissa. Hän joutui lapsena usein isänsä väkivaltaisen käytöksen uhriksi, mutta isä palasi lopulta Isoon-Britanniaan ja jätti poikansa äidin kasvattamaksi. Poulter asui teini-ikäisenä sijais- ja poikakodeissa, joissa hän kertomansa mukaan koki sekä fyysistä kaltoinkohtelua että seksuaalista hyväksikäyttöä.
Vuonna 1978 Poulter liittyi laivastoon, mutta hänet vapautettiin myöhemmin palveluksesta. Hän työskenteli vaihtelevilla aloilla. Hän kärsi kuitenkin epilepsiasta ja masennuksesta, joita pahensi runsas alkoholin ja huumeiden käyttö. Poulter teki myös kolme itsemurhayritystä. Hän teki toistuvia rikoksia ja oli saanut vuoteen 1996 mennessä 67 rikostuomiota, joista yksikään ei kuitenkaan koskenut väkivaltarikoksia. 1990-luvun alussa Poulter kirjautui päihderiippuvaisia kuntouttavaan Odyssey Houseen. Hän alkoi seurustella yksinhuoltajaäidin ja osa-aikaisen hierojan, Trudy Spiersin kanssa. Pariskunta kirjautui ulos kuntoutuskodista, mutta päihdeongelmat eivät olleet kummankaan osalta ratkenneet. Pariskunta vuokrasi asunnon Aucklandin Avondalesta. Poulter kävi töissä ja Trudy Spiers teki osa-aikaista seksityötä. Samalla kuitenkin Spiers jatkoi runsasta alkoholinkäyttöä ja Poulterin riippuvuus huumausaineisiin voimistui.
Rikokset, tuomio ja jälkivaiheet

19. lokakuuta 1996 löydettiin 21-vuotiaan prostituoidun Natacha Hoganin ruumis Aucklandin Symonds Street Cemeterysta. Löytö tehtiin noin kello 9:55, ja Hogan oli nähty viimeksi elossa hieman ennen kello viittä aamuyöllä. Kuollut uhri oli löydettäessä erittäin verinen ja oli joutunut raiskauksen uhriksi. 25. lokakuuta 1996 saapui The New Zealand Herald -sanomalehteen Poulterin laatima kirje. Hän kertoi kirjeessä olettaneensa, että poliisi olisi saanut hänet kiinni nopeammin. Lisäksi hän viittasi henkirikosten jatkumiseen. Poulterin mukaan Saatana kehotti häntä tappamaan.
26. lokakuuta 1996 Poulter meni Cleopatra's Massage Parlouriin, jossa hän sai hieronta-ajan Ladda Nimphetilta. Varatulla ajallaan hän puukotti Nimphetin ja tämän työnantajan Herbert Norrisin kuoliaiksi. Lisäksi hän haavoitti vakavasti toista työntekijää, sairaalahoitoon joutunutta Angkana Chaisamretia. Poulter meni hyökkäyksensä jälkeen itse tunnustamaan teot poliisiasemalle ja kertoi, ettei halunnut jatkaa tappamista, vaikka hänen väitetty toinen persoonansa "Helvetti" häntä tähän kannusti. Poulter todettiin myöhemmin syyntakeiseksi. Hän tunnusti oikeudessa syyllisyytensä Natacha Hoganin raiskaukseen ja murhaan sekä hierontapaikassa tehtyihin kahteen murhaan ja murhan yritykseen. 4. syyskuuta 1997 Poulter tuomittiin elinkautiseen vankeuteen, josta vähintään viisitoista vuotta määrättiin istuttaviksi ennen armahdusmahdollisuutta. Tuomitsemisen yhteydessä Poulterin asianajaja luki päämiehensä puolesta anteeksipyynnön teoista.
Poulter myönsi vuonna 2011 keksineensä sivupersoonallisuutensa, koska ei pystynyt itse kohtaamaan tekojaan henkilökohtaisesti. Nyt hän esitti rikosten johtuneen pääasiassa päihteidenkäytöstään. Toukokuussa 2018 armahduksia myöntävä lautakunta katsoi Poulterin edistyneen ja hänen vaarallisuutensa vähentyneen riittävästi. Hänet vapautettiin kesäkuussa 2018. Poulterin vapaudelle asetettiin kuitenkin ehdot, kuten elinikäinen päihteettömyys. Ehtojen rikkomisesta suurin mahdollinen seuraamus olisi vuoden vankeus. Heinäkuussa 2018 Poulter otti käyttöön uuden nimen John Leon Lorenzo, muutti siskonsa luo ja perusti maisemasuunnitteluayrityksen. Elokuussa 2018 Poulterin valvoja sai vinkin tämän jatkuneesta huumeidenkäytöstä ja suunnittelemasta valekuolemasta vapautusehdoistaan vapautuakseen. Valvoja oli jo tätä ennen epäillyt Poulterin valehdelleen puhelimensa katoamisesta. Elektroninen valvonta oli myös herättänyt huolta Poulterin toiminnoista, ja hänen halussaan ilmeisesti oli väärennetty virtsanäytepakkaus. Hänen perheensä ei enää halunnut asua hänen kanssaan.
27. elokuuta 2018 Poulter otettiin takaisin viranomaisten huostaan. Tarkoitus oli syyskuun lopussa järjestää kuulemistilaisuus, jossa Poulter olisi saanut valittaa ratkaisusta. Hän kiisti itsetuhoiset ajatukset, mutta toivoi mielenterveyspalveluita. Lähete ei ehtinyt edetä ennen kuin Poulter 22. syyskuuta 2018 löydettiin kuolleena Whanganuin vankilasta. Hän oli tehnyt itsemurhan. Ruumiinavausraportissa oli viitteitä huumeidenkäytöstä.
Heikki Nieminen (korkeushyppääjä)

Heikki Hjalmar Nieminen (29. tammikuuta 1922 – 15. toukokuuta 2002) oli suomalainen korkeushyppääjä. Hän edusti Helsingin Kisa-Veikkoja.
Nieminen voitti korkeushypyn Suomen-mestaruuden Helsingissä 1944 tuloksella 192 cm ja Vaasassa 1948 tuloksella 193. Hän saavutti lisäksi SM-hopeaa 1943 ja SM-pronssia 1945.
Nieminen kilpaili kolmessa aikuisten maaottelussa vuosina 1945–1950 sijoittuen parhaimmillaan toiseksi Helsingissä heinäkuussa 1945.
Nieminen hyppäsi ennätyksensä 195 cm Oslossa 7. syyskuuta 1945.
Herukanversosääski

| Herukanversosääski> Tieteellinen luokittelu |
| --- | --- |
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Alaluokka::  Siipikantaiset Pterygota
Ylälahko::  Neoptera
Lahko::  Kaksisiipiset Diptera
Alalahko::  Sääsket Nematocera
Heimo::  Äkämäsääsket Cecidomyiidae
Suku::  Dasineura
Laji::  tetensi
Kaksiosainen nimi
 Dasineura tetensi  (Rübsaamen, 1892) 
Infobox OKNimi-testi OK: 
Herukanversosääski (Dasineura tetensi) on äkämäsääskien heimoon kuuluva hyönteinen. Se on mustaherukoiden tuholainen. Aikuinen herukanversosääski on noin 1,5–2 mm pitkä ja väriltään kellanruskea. Naaraan takaruumis on vaalea. Herukanversosääsken toukat ovat väriltään valkeita tai punertavia ja pituudeltaan 2–3 mm. Munat ovat valkeahkoja ja noin 0,7 mm pitkiä. Toukkien aiheuttama imentävioitus aiheuttaa kasvin uuden versokasvun sykeröitymistä. Herukanversosääskiä voidaan torjua kemiallisesti dimetoaattia ja malationia sisältävillä torjunta-aineilla.
Aiheesta muualla

Herukanversosääski (Dasineura tetensi)
Puutarha.net: Herukoiden ja karviaisten taudit ja tuholaiset
Laji.fi: Dasineura tetensi
Fauna Europaea: Dasineura tetensi (Arkistoitu – Internet Archive) (englanniksi)
Global Biodiversity Information Facility (GBIF): Dasineura tetensi (Arkistoitu – Internet Archive) (englanniksi)
Pherobase: Semiochemicals of Dasineura tetensi, the Black currant leaf midge (englanniksi)
Himalajantuhkapensas

| Himalajantuhkapensas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Amygdaloideae
Suku::  Tuhkapensaat Cotoneaster
Laji::  microphyllus
Kaksiosainen nimi
 Cotoneaster microphyllus  Wall. ex Lindl. 
Katso myös
   Himalajantuhkapensas Wikispeciesissä   Himalajantuhkapensas Commonsissa 
Infobox OKVirheellinen NIMI-arvo: 
Himalajantuhkapensas (Cotoneaster microphyllus) on ruusukasvien (Rosaceae) heimoon, tuhkapensaiden (Cotoneaster) sukuun kuuluva kasvilaji. Se on matala, vajaan metrin korkuiseksi kasvava pensas, mutta voi kuitenkin kasvaa noin kahdesta kolmeen metriä leveäksi. Lehdet ovat kirkkaantummanvihreitä ja pieniä, enintään noin 1,5 cm pitkiä, sekä alapinnoiltaan villakarvaisia. Kukat ovat myös pieniä, halkaisijaltaan alle senttimetrin, ja sijaitsevat yleensä yksittäin. Kukat ovat väriltään valkoisia ja niissä on viisi terälehteä. Himalajantuhkapensas kukkii huhtikuun lopulta kesäkuulle. Kukista kehittyvät hedelmät ovat punaisia, pyöreitä ja halkaisijaltaan noin 0,6 cm. Hedelmiä voi syödä kypsennettyinä, mutta niiden syöminen sellaisenaan ei ole suositeltavaa.
Himalajantuhkapensas kasvaa luonnossa kallioilla, rinteillä, tiheiköissä sekä korkealla vuoristossa Himalajan alueella.
Himalajantuhkapensasta voi kasvattaa koristekasvina paikoilla, joilla lajin runsaasti leveyttä kasvavasta kasvutavasta ei ole haittaa. Laji soveltuu puuvartisia kasveja sisältävään puutarhaan, kivikkopuutarhaan tai aidanteeksi. Laji sopii kasvatettavaksi parhaiten pieninä ryhminä. Himalajantuhkapensas kasvaa parhaiten kosteassa, mutta hyvin vettä läpäisevässä savipitoisessa maassa täydessä auringon valossa tai puolivarjossa. Maaperän läpäisevyys on lajille tärkeää, eikä se viihdy märillä kasvupaikoilla, joilla vesi jää maaperään. Paikalleen juurtuneena laji kestää kuivuutta. Lajia voi lisätä siemenistä tai varsipistokkaista.
Henheksakontaani

Henheksakontaani eli n-henheksakontaani (C61H124) on 61-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää. Henheksakontaanin rakennekaava on CH3(CH2)59CH3, moolimassa 857,64 g/mol,  kiehumispiste 623,86 °C (760 mmHg paineessa), leimahduspiste 613,5 °C, tiheys 0,828 g/cm3 (vesi = 1,0 g/cm3), taitekerroin 1,462 ja CAS-numero 7667-81-4.
| C60 | C61 | C62 |
| --- | --- | --- |
| Heksakontaani | Henheksakontaani | Doheksakontaani |
Aiheesta muualla

PubChem: Henhexacontane (englanniksi)
GuideChem: Henhexacontane (englanniksi)
National Institute of Standards and Technology (NIST): Henhexacontane  (englanniksi)
Harold Gramatges

Harold Gramatges
Harold Gramatges (1918 Santiago de Cuba – 16. joulukuuta 2008) oli kuubalainen säveltäjä, kapellimestari, musiikkipedagogi ja diplomaatti.
Gramatges opiskeli aluksi Santiago de Cubassa Zoila Figuerasin ja Orienten maakunnan konservatoriossa Dulce María Serretin johdolla. Havannassa hän oli Amadeo Roldánin ja José Ardévolin oppilaana. Gramatges kuului Grupo de renovación musicaliin sen perustamisesta (1942). Samana vuonna hän pääsi stipendillä Tanglewoodiin, jossa sai opetusta Aaron Coplandilta ja Serge Koussevitzkylta. Hän täydensi opintojaan Coplandin johdolla vielä vuosina 1948–1949 ja osallistui Elliott Carterin seminaareihin.
Gramatges johti perustamaansa kamariorkesteria Havannassa, opetti vuoteen 1958 konservatoriossa Havannassa ja toimi vuodesta 1951 kymmenen vuoden ajan Sociedad Cultural Nuestro Tiempon puheenjohtajana. Hän toimi vuosina 1960–1964 Kuuban suurlähettiläänä Ranskaan. Instituto Superior de Arten perustamisesta (1976) lähtien Gramatges oli siellä sävellysprofessorina. Hän sai useita kansallisia ja kansainvälisiä palkintoja, kuten Espanjan Premio Tomás Luis de Victorian. Alkujaan Gramatges sävelsi pitkälti uusklassismin tyylin mukaisesti, mutta hän omaksui sävellyksiinsä vähitellen muitakin vaikutteita.
Hans Spemann

| Hans Spemann |
| --- | --- |

Henkilötiedot
Syntynyt: 1869 Stuttgart, Saksa
Kuollut: 1941 Freiburg im Breisgau, Saksa
Koulutus ja ura
Tutkimusalue:  alkionkehitys
Palkinnot:   Nobelin fysiologian tai lääketieteen palkinto (1935)
Hans Spemann (1869-1941) oli saksalainen biologian professori, joka sai vuonna 1935 Nobelin lääketieteen palkinnon  alkionkehitykseen liittyvästä tutkimuksesta.
Spemann syntyi Stuttgartissa vuonna 1869. Hänen isänsä oli kustantaja, ja ennen yliopistoon menoa myös Hans Spemann työskenteli muutamia vuosia kustannusalalla ja suoritti varusmiespalveluksen. Hän opiskeli Heidelbergin, Münchenin ja Würzburgin yliopistoissa ja suoritti tutkinnon lääketieteessä, eläintieteessä ja kasviopissa. Hän työskenteli Würzburgin yliopistossa eläintieteen laitoksella vuoteen 1908 asti. Silloin hänestä tuli eläintieteen ja anatomian professori Rostockin yliopistoon. 1914 hän siirtyi Berliiniin ja 1919 Freiburgin yliopistoon Freiburg im Breisgaussa, missä hän jatkoi eläkeikäänsä, vuoteen 1937 saakka.
Spemann teki kokeellista tutkimusta sammakkoeläinten alkioilla ja kehittyi taitavaksi mikrokirurgiksi. Siirtämällä soluja alkion osasta toiseen hän totesi, että varhaisessa vaiheessa solujen kehityssuunta ei ollut määrätty: jos ihosoluja siirrettiin hermosolujen joukkoon, niistä tuli hermosoluja. Hän osoitti vuonna 1924 että alkiossa on tietty osa, jonka solut ohjaavat alkion muiden solujen järjestäytymistä alkionkehityksen aikana.
Harold Hering

| Harold Hering> Henkilötiedot |
| --- | --- |
Syntynyt: 1. helmikuuta 1936 (ikä 88) Olney, Illinois
Ammatti:  sotilas
Sotilashenkilö
Palvelusvuodet:  1955–1975
Taistelut ja sodat:  Vietnamin sota 1964-73
Sotilasarvo:  majuri
Kunniamerkit:  Distinguished Flying Cross, Bronze Star, Air Medal, Air Force Commendation Medal
Joukko-osasto:  Yhdysvaltain ilmavoimat
Harold Hering (s. 1936) on yhdysvaltalainen ilmavoimien majuri evp ja entinen rekka-auton kuljettaja. Hänet erotettiin ilmavoimien palveluksesta vuonna 1975, sillä hän oli vuonna 1973 ottanut esille mahdollisuuden, että määräys ydinaseen käytöstä voisi tulla presidentiltä, joka ei olisi mieleltään terve.
Hering palveli Vietnamin sodassa, missä hän lensi pelastushelikopteria ja pelasti alas ammuttuja lentäjiä. Hän siirtyi myöhemmin ohjusjoukkoihin ja oli vuonna 1973 Vandenbergin lentotukikohdassa koulutettavana ohjusbunkkerin laukaisu-upseeriksi. Hän tiedusteli koulutuksensa aikana kouluttajaltaan, miten hänen olisi mahdollista tietää, että määräys ohjusten laukaisemisesta tuli presidentiltä, joka olisi ”järjissään”. Kysymys ei ollut vailla perusteita, sillä presidentti Richard Nixon oli hiljattain masentunut Watergate-skandaalin takia, minkä lisäksi hän oli kerran juhlissa Valkoisessa talossa sanonut voivansa tappaa 70 miljoonaa ihmistä 25 minuutissa juhlista poistuttuaan. Puolustusministeri James Schlesinger oli antanut salaa ohjeistuksen, jonka mukaan kaikki Nixonilta mahdollisesti tulevat ”epätavalliset määräykset” tulisi ensin varmistuttaa hänellä.
Ilmavoimat otti Heringin pois laukaisu-upseerin koulutuksesta välittömästi tämän esitettyä kysymyksensä ja pyrki saamaan tämän jättämään esiin ottamansa asian sikseen. Hering palkkasi avukseen lakimiehen, mutta hänet erotettiin lopulta ilmavoimien palveluksesta 1. marraskuuta 1975. Syyksi mainittiin upseerille sopimaton käytös. Hering ryhtyi tämän jälkeen rekka-auton kuljettajaksi. Myöhemmin hän toimi myös Pelastusarmeijan ja itsemurha-kriisipuhelimen työntekijänä.
Hering on ollut naimisissa kahdesti. Hän osallistui 72-vuotiaana ilmavoimien maratoniin. Vuonna 2017 hän asui Indianan osavaltiossa.
Heikki Värtsi

| Heikki Värtsi |
| --- | --- |
 Heikki Värtsi (2011)
Henkilötiedot
Syntynyt: 22. elokuuta 1931 Käkisalmi
Kuollut: 11. marraskuuta 2013 (82 vuotta) Helsinki
Ammatti:  tanssija koreografi
Heikki (alk. karjalaksi Fjodor) Värtsi (22. elokuuta 1931 Käkisalmi – 11. marraskuuta 2013 Helsinki) oli suomalainen balettitanssija ja yksi kautta aikojen tuotteliaimpia suomalaisia musikaaliohjaajia ja -koreografeja. Värtsistä tuli taiteilijaprofessori 1984.
Elämä ja ura

Värtsin karjalankielisen perheen evakkotaival johti talvisodan päättäneen Moskovan rauhan 1940 jälkeen luovutetusta Karjalasta Jyväskylään. Isä Pjotr (Pekka) Värtsi oli kauppias jo Käkisalmessa ja Sortavalassa, mutta avasi liikkeen Jyväskylässäkin toria vastapäätä nimeltään P. Värtsi Oy. Heikki Värtsin ensimmäinen rooli oli Pinokkiona Jyväskylän Työväenteatterissa 11-vuotiaana. Paikallisen liikunnanopettajan tekemä koreografia sytytti pojassa ajatuksen tanssijan urasta.
Värtsi aloitti ylioppilaaksi tultuaan opinnot Helsingin kauppakorkeakoulussa, mutta tanssiharrastus vei voiton. Hän aloitti balettitanssijana opiskeltuaan Suomalaisen oopperan balettikoulussa. Kansallisteatterissa hän myöhemmin yhdisti ensitanssijana ja myöhemmin koreografina klassista ja jazztanssia. Jazztanssia Värtsi opiskeli myös New Yorkissa.
Musiikkiteatterikipinän Värtsi sai ohjaamalla Tampereen Teatterissa West Side Storyn ensimmäisenä Suomessa vuonna 1963. Hänen muita ohjauksiaan olivat Viulunsoittaja katolla, Zorbas, Piukat paikat, Enkeleitä Broadwaylla ja Loistokaupunki. Myös wieniläisoperetit ja klassisen baletin esitykset kuuluivat hänen niin tanssi- kuin ohjauskokemuksiinsa. Hän lienee tanssinut tai ohjannut kaikissa Suomen teattereissa ja esiintynyt lukuisilla maailman huippuestradeilla.
Värtsi palkittiin Pro Finlandia -mitalilla vuonna 1970.
Aiheesta muualla

Heikki Värtsi Elonetissä.
Heikki Värtsi Internet Movie Databasessa. (englanniksi)
Danceinfo (Arkistoitu – Internet Archive).
Heikki Värtsi. Muistot, Helsingin Sanomat.
Helsingin Työkanava HeTy ry

Helsingin Työkanava HeTy ry on vuonna 1993 perustettu yhdistys, joka valmentaa ja auttaa työnhakijoita pääsemään takaisin työuralle. Helsingin Työkanava sijaitsee Sörnäisissä. Helsingin Työkanavan hallituksen puheenjohtajana toimii Maija Makkonen ja toiminnanjohtajana Anna-Maria Kantola.
Helsingin Työkanava sijaitsee osoitteessa Sörnäisten rantatie 31.
Yhdistyksen historiaa

1990-luvun taloudellisen laman seurauksena tuhansia ihmisiä jäi vaille työtä ja he alkoivat järjestäytyä ja perustaa yhdistyksiä  . Helsingin Työttömät HeTy ry perustettiin 6.5.1993. Taustalla oli aktiiveja Pääkaupunkiseudun Työttömät –yhdistyksestä. HeTyn tarkoituksena oli tukea työnhakijoita heidän sosiaalisessa kriisissään sekä vaikuttaa yhteiskuntaan työpaikkojen luomiseksi ja työttömien aseman parantamiseksi.  HeTy osallistui Murrostorstain, työttömien suurmielenosoituksen,  organisointiin . Helsingin kaduille kokoontui 4.11.1993 arvioiden mukaan 20 000  ihmistä protestoimaan työttömyyttä ja sosiaaliturvan heikentämistä vastaan.
HeTy alkoi jakaa hernekeittoa Eduskuntatalon edustalla syyskuussa 1995 tarkoituksenaan muistuttaa vallanpitäjiä työttömien olemassaolosta ja saada yhteys heihin  . Katukeittiötoiminta jatkui myöhemmin muissa paikoissa, Kolmen sepän aukiolla, Hakaniemen torilla, Tallinnan aukiolla ja ympäri kaupunkia ja sai paljon huomiota mediassa. Helsingin Työkanavan perustajajäsen Pirkko Kyckling sai 2020 Suomen Valkoisen Ruusun I luokan mitalin kultaristein työstään yhdistyksessä.
Yhdistyksen tilat sijaitsivat aluksi Tennispalatsissa. Vallilaan HeTy muutti vuonna 1997, kun Tennispalatsista tuli elokuvateatteri. Yhdistys siirtyi Katajanokalle 2016-2017 välillä ja nimi muutettiin Helsingin Työkanava HeTy ry:ksi. Toukokuusta 2021 alkaen yhdistyksen toimitilat löytyvät Sörnäisistä, osoitteesta Sörnäisten rantatie 31.
Toiminta

Helsingin Työkanavan toiminnan ytimessä on työnhakijoiden auttaminen ja valmentaminen uusille työurille. Tämä tapahtuu järjestämällä ICT-kursseja, neuvontaa, uravalmennusta, liikuntapalveluja, opintopiirejä, taidenäyttelyjä, ryhmätoimintaa ja retkiä. Toiminta on avointa kaikille.  Yhdistyksen toimialaan kuuluu myös tapahtumapalvelu, joka sisältää catering-palveluita sekä erilaisiin tilaisuuksiin tarvittavan kaluston vuokraamista. Yhdistyksen tiloissa toimii lounaskahvila.  Helsingin Työkanavassa on mahdollista suorittaa Tietoyhteiskunnan Kehittämiskeskus ry:n määrittelemiä tietokoneen käyttäjän tutkintoja: tietokoneen käyttäjän  @- , A- ja AB-kortteja. Yhdistys järjestää  Adoben ohjelmien kursseja (Photoshop, InDesign, Illustrator) sekä alkeiskursseja ihmisille, joilla ei vielä ole paljoakaan kokemusta tietokoneista.
HeTy  on historiansa aikana ottanut aktiivisesti kantaa ja nostanut työttömyyteen ja syrjäytyneisyyteen liittyviä kysymyksiä keskusteluun pysyen samalla itse puoluepoliittisesti sitoutumattomana . Yhdistys on pitänyt yhteyttä kaupungin virkamiehiin ja poliittisiin päättäjiin sekä järjestänyt ja osallistunut useisiin mielenosoituksiin . Helsingin Työkanavassa järjestetään Viikkotapaamisia, joihin on osallistunut suuri joukko päättäjiä ja asiantuntijoita ministereistä virkamiehiin ja yhdistyksiin. Viikkotapaamisissa on käsitelty kysymyksiä työllistymisestä, sosiaaliturvan muutoksista ja yhteiskunnan tilasta. .
Aiheesta muualla

Yhdistyksen kotisivut: https://hety.fi/ (Arkistoitu – Internet Archive)
Serkkola, Eira: Helsingissä on lähes 38 000 työtöntä – nyt moni pääsee työn syrjään kiinni. https://www.kirkkojakaupunki.fi
Hapag-Lloyd

| Hapag-Lloyd AG |
| --- | --- |

ISIN:  DE000HLAG475
Perustettu:  1. syyskuuta 1970
Kotipaikka:  Hampuri, Saksa
Toimiala:  logistiikka
Henkilöstö:  14 106
Kotisivu:  www.hapag-lloyd.com/de/home.html
Infobox OKVirheellinen NIMI-arvo: 
Hapag-Lloydin Colombo Express -konttialus
Hapag-Lloydin risteilyvarustamon M/S Europa 2
Hapag-Lloyd AG  on saksalainen rahtilaivavarustamo, joka on muodostettu vuonna 1970 yhdistämällä kaksi 1800-luvun puolivälissä perustettua varustamoa, Hapag AG ja Norddeutscher Lloyd AG (NDL). Yhtiö harjoitti aiemmin myös risteilyliikennettä, joka eriytettiin vuonna 1997  Hapag-Lloyd Kreuzfahrtschiff AG -nimiseen tytäryhtiöön.
Hapag-Lloydin omistajaksi tuli vuonna 2002 saksalainen matkailualan yhtiö TUI AG. Vuonna 2008 TUI AG siirsi Hapag-Lloyd Kreuzfahrtschiffin omaksi tytäryhtiökseen ja myi enemmistöosuuden Hapag-Lloyd AG:stä saksalaiselle sijoittajaryhmälle.
Historia > Hapag

Hampurilaiset liikemiehet perustivat vuonna 1847 Hamburg-Amerikanische Packetfahrt-Actien-Gesellschaft -yhtiön (Hamburg America Line) Atlantin liikenteeseen. Vuonna 1891 yhtiön palvelukseen tullut ja myöhemmin toimitusjohtajaksi nimitetty Albert Ballin alkoi tarjota yhtiön linjalaivoja talvikausina risteilykäyttöön, mistä tuli alusta alkaen suuri menestys. Ensimmäinen nimenomaisesti risteilijäksi rakennettu alus (S/S Prinzessin Victoria Luise) otettiin käyttöön vuonna 1900. Hapag osallistui myös ilmailuteollisuuteen rahoittamalla zeppeliini-ilmalaivan lentoja vuonna 1910. Ensimmäisen kolmesta suuresta valtameriristeilijästään, S/S Imperatorin Hapag rakennutti vuonna 1912. Sitä seurasivat sisaralukset S/S Vaterland ja S/S Bismarck. Nämä olivat ensimmäiset risteilyalukset, jotka ylittivät kooltaan 50 000 tonnia ja pituudeltaan 900 jalkaa (274 metriä).
Ensimmäisen maailmansodan aikana Hapagin 175 laivan laivasto tuhoutui lähes kokonaan. Valtameriristeilijöiden menettäminen johti Ballinin itsemurhaan  vuonna 1918. Sodan jälkeen Hapag rakensi uuden laivaston, mutta hankki huomattavasti pienempiä aluksia kuin aikaisemmin. Toisessa maailmansodassa jälleen suuri osa yhtiön laivastosta tuhoutui.
Historia > Norddeutscher Lloyd

Norddeutscher Lloyd AG perustettiin Bremenissä vuonna 1856 ja se alkoi liikennöidä ensin Bremerhavenin ja New Yorkin välillä ja myöhemmin myös muilla Atlantin ylittävillä reiteillä. Yhtiö rakennutti suuren laivaston, joka yksistään vuonna 1913 kuljetti Atlantin yli 240 000 matkustajaa. Ensimmäisessä maailmansodassa yhtiön 135 aluksen laivasto takavarikoitiin. Liikennettä päästiin jatkamaan vuonna 1922 ja yhtiö laski vesille S/S Bremen- ja S/S Europa -alukset 1929–1930. Toisen maailmansodan aikana yhtiö menetti jälleen pääosan laivoistaan. Liikenne aloitettiin uudestaan vuonna 1954 Swedish American Linesilta hankitulla M/S Gripsholmilla, joka sai uudeksi nimekseen M/S Bremen. Vähän myöhemmin yhtiö osti kaksi muuta käytettyä alusta, Pasteur-nimellä aiemmin purjehtineen S/S Bremenin ja Swedish American Linesin M/S Kungsholmin, josta tuli M/S Europa.
Historia > Hapag-Lloyd

Toisen maailmansodan jälkeen Hapag ja NDL jatkoivat keskinäistä kilpailuaan, kunnes perustivat yhteisen konttiliikenneyrityksen 1968. Yhtiöt sulautuivat vuonna 1970 Hapag-Lloyd AG:ksi.
Hapag-Lloydin vähemmistöomistajaksi tuli vuonna 1998 saksalainen matkailualan yhtiö TUI AG, joka vuonna 2002 kasvatti osuutensa yhtiöstä 100 %:iin.
Vuonna 2005 Hapag-Lloyd osti kanadalaisen konttilaivavarustamon CP Ships Limitedin. Kauppa nosti Hapag-Lloydin maailman viidenneksi suurimmaksi konttien kuljetukseen erikoistuneeksi varustamoksi.
Historia > Hapag-Lloyd Flug

Hapag-Lloyd perusti tilauslentoyhtiön Hapag-Lloyd Flugin (täydelliseltä nimeltään Hapag-Lloyd Fluggesellschaft mbh) vuonna 1972 ja osti Boeing 727 -koneita lennättämään risteilymatkustajia Saksasta risteilysatamiin. Myöhemmin lentoyhtiö alkoi lentää myös aikataulun mukaista liikennettä. Vuonna 2002 Hapag-Lloyd perusti halpalentoyhtiö Hapag-Lloyd Expressin. Tammikuussa 2007 Hapag-LLoyd Flugin ja Hapag-Lloyd Expressin toiminnat yhdistettiin ja ne alkoivat käyttää toiminimeä TUIfly. Hapag-Lloyd Flug operoi nykyään valtaosan TUIflyn lennoista.
Heikki Niini

Heikki Ilmari Niini (4. helmikuuta 1937 Helsinki – 31. toukokuuta 2008 Helsinki) oli suomalainen geologi ja Teknillisen korkeakoulun taloudellisen geologian professori vuodesta 1982 vuoteen 2000. Hän tutki muun muassa ydinjätteiden geologista loppusijoitusta ja tunnelinrakennusgeologiaa.
Niinen isä oli professori Eino Niini.